mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de ru mk en mk mk mk mk mk mk mk bg mk mk mk mk mk mk mk mk hbs_lat hbs_lat en hbs_lat hbs_lat pt mk mk mk mk en mk uk en hbs_lat en id de mk en en en
Tilegrams: алатка за креирање на интерактивни картограми | Balkansmedia
Подрачјето на визуелизацијата на податоците непрекинато се менува со развивање на нови технологии и техники кои ги носи дигитализацијата.
За да го направат тоа, новинарите мораат податоците да ги протолкуваат во нешто што луѓето можат да го разберат и со што би можеле да се поврзат. За да си помогнат себеси но и на публиката за што подобро да ги разберат сите податоци, новинарите/ките покрај зборовите се служат и со слики, графикони, анимации, мапи, картограми.
Картограмот е тематска мапа на збир на обележја, во која нивната географска величина се менува за да биде директно пропорционална на одбраната променлива на нивоата на односи, како што се времето на патување, бројот на жители или БДП.
Картограмот е искривена мапа. Наместо да ги одразува географските граници и простори, променет е за попрецизно да ги претставува податоците кои ги прикажува. Картограмските карти постојат од 1960 – тите години, често како алатка за академските географи. Во Велика Британија, Danny Dorling и Ben Hennig ги претвориле во уметничка форма која претставува повеќе различни видови на општествени податоци во форма на картограм, од растегнати карти до карти составени од шестоаголници.
Развојот на мапите кои се користат во новинарството е важен токму поради подоследниот приказ на тоа што е актуелно, како што се ситуациите кои често се менуваат, па интерактивните мапи, особено картограмите стануваат важна алатка за такво следење.
Постојат многу начини на кои може да се користат картограмите. Како што наведува Lena Greoger, истражувачка новинарка и програмерка во ProPublica, добар пример за користење на картограмите била статијата во Вашингтон Пост  која ги користела возачките дозволи за да ги илустрира новите барања при издавањето на дозволите.
Open source алатка за изработка на картограми
Двајцата Pitch Interactive дизајнери/ки, Adam Florin и Jessica Hamel, развиле алатка со чија помош новинарите/ките можат да прават свој сопствен картограм – Tilegrams.
Pitch Intertactive е студио за визуелизација на податоците кое се фокусира на изградбата на значајни искуства со податоците.
Алатката е дизајнирана за сериозни програмери/ки, но и за аматери/ки кои сакаат да направат сопствени мапи. Кодот е отворен и е дел од поддршката на Google News Lab. Ви овозможува изработка на статички и интерактивни мапи.
Tilegrams им овозможува на новинарите/ките и истражувачите/ките да изработат социјално праведни мапи со статистичка точност и со стил. Дизајниран е за изработка на определни видови на карти: плочкасти картограми, кои ја прикажуваат човечката демографија според големината на населението, а не според произволно географско пространство.
Алатката често е користена во новинарството во светот, а се појавила и во приказните кои ги објавиле Al-Jazeera English, Dallas Morning News, и многу други.
Алатката моментално има девет различни држави и региони, но бидејќи е со отворен код било кој може да додаде TopoJSON мапа која му е потребна за илустрација на овој начин. Во врска со тоа, поставените мапи на регионите и државите можат да бидат одлична инспирација за креирање на регион на Западен Балкан кој повеќекратно може да им биде корисен на медиумите за претставување на голем број на податоци кои се поврзани токму за овој регион.
Целата креирана содржина внатре во Tilegrams може да се преземе како TopoJSON податочен формат или како слика во SVG формат.
Tilegrams е само една од низата алатки и ресурси кои се дел од Google News Initiative. Останатите алатки ги вклучуваат Flourish, Data Gif Maker и Прирачник за дата новинарство.
PoorNot so pooraveragegoodvery good
Imate prijedlog ili komentar? Javite nam se!
Шест месеци војна во Украина: За што пишувавме, што може да им биде корисно на медиумите за известување за војната
KoBo Toolbox за собирање и за визуелизација на податоците
Мапите се моќна алатка за прикажување на воените судири
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.